CELEX: C2004/262/20
Language: el
Date: 2004-10-23 00:00:00
Title: Απόφαση του Δικαστηρίου (πρώτο τμήμα), της 9ης Σεπτεμβρίου 2004, στην υπόθεση C-125/03: Επιτροπή των Ευρωπαϊκών Κοινοτήτων κατά Ομοσπονδιακής Δημοκρατίας της Γερμανίας (Παράβαση κράτους μέλους — Παραδεκτό — Έννομο συμφέρον — Οδηγία 92/50/ΕΟΚ — Δημόσιες συμβάσεις — Υπηρεσίες αποκομιδής των απορριμμάτων — Διαδικασία χωρίς προηγούμενη δημοσίευση προκηρύξεως)

23.10.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 262/10
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (πρώτο τμήμα)
   της 9ης Σεπτεμβρίου 2004
   στην υπόθεση C-125/03: Επιτροπή των Ευρωπαϊκών Κοινοτήτων κατά Ομοσπονδιακής Δημοκρατίας της Γερμανίας (1)
   
   (Παράβαση κράτους μέλους - Παραδεκτό - Έννομο συμφέρον - Οδηγία 92/50/ΕΟΚ - Δημόσιες συμβάσεις - Υπηρεσίες αποκομιδής των απορριμμάτων - Διαδικασία χωρίς προηγούμενη δημοσίευση προκηρύξεως)
   (2004/C 262/20)
   Γλώσσα διαδικασίας: η γερμανική
   Στην υπόθεση C-125/03, με αντικείμενο προσφυγή του άρθρου 226 ΕΚ λόγω παραβάσεως, ασκηθείσα στις 20 Μαρτίου 2003, Επιτροπή των Ευρωπαϊκών Κοινοτήτων (εκπρόσωπος: K. Wiedner) κατά Ομοσπονδιακής Δημοκρατίας της Γερμανίας (εκπρόσωποι: W.-D. Plessing και A. Tiemann), το Δικαστήριο (πρώτο τμήμα), συγκείμενο από τους P. Jann (εισηγητή), πρόεδρο τμήματος, A. Rosas, S. von Bahr, K. Lenaerts και K. Schiemann, δικαστές, γενικός εισαγγελέας: L. A. Geelhoed, γραμματέας: R. Grass, εξέδωσε στις 9 Σεπτεμβρίου 2004 απόφαση με το ακόλουθο διατακτικό:
   
               1.
            
            
               Η Ομοσπονδιακή Δημοκρατία της Γερμανίας, επειδή οι δήμοι Lüdinghausen και Olfen καθώς και οι κοινότητες Nordkirchen, Senden και Ascheberg συνήψαν συμβάσεις αποκομιδής απορριμμάτων κατά παράβαση των κανόνων περί δημοσιότητος τους οποίους προβλέπουν οι συνδυασμένες διατάξεις των άρθρων 8, 15, παράγραφος 2, και 16, παράγραφος 1, της οδηγίας 92/50/ΕΟΚ του Συμβουλίου, της 8ης Ιουνίου 1992, για τον συντονισμό των διαδικασιών σύναψης δημόσιων συμβάσεων υπηρεσιών, παρέβη τις υποχρεώσεις που υπέχει από την ως άνω οδηγία.
            
         
               2.
            
            
               Καταδικάζει την Ομοσπονδιακή Δημοκρατία της Γερμανίας στα δικαστικά έξοδα.
            
         
      (1)  ΕΕ C 112 της 10.5.2003.